Edleris

Edleris () – žemiausias Austrijos-Vengrijos ir Vokietijos bajorų titulas, egzistavęs iki 1919 m. Edleris buvo aukštesnis už paprastą bajorą, kuris turėjo tik titulą ir teisę į prievardį von. Šį titulą dažnai suteikdavo civiliams valdininkams ir karininkams, taip pat tiems, kurie gaudavo antrojo laipsnio ordiną.

Kartais edlerius prilygina baronetams.

Viduramžiais ir vėliau bajorais paprastai būdavo tie, kurie valdydavo tam tikrą paveldimą valdą. Vokietijoje bajorų pavarde tapdavo žodžių junginys von XXX, kur XXX – valdos pavadinimas. Ši tradicija buvo išlaikyta ir suteikiant bajorystę už nuopelnus, pvz., ilgalaikę tarnybą ir kt. Jei naujai sukurtas bajoras neturėdavo žemės, jo naujoji bajoriška pavardė būdavo senoji pavardė, prieš kurią įterpdavo žodelį von. Neretai von trumpindavo iki v., kad nesipainiotų su netituline von (vok. 'iš'). Vokiškas von atitinka prancūziška de ar d arba anglišką of.

Pvz., vyras edleris galėjo vadintis Josef Draginda, Edler v. Draginda, o jo žmona – Johanna Draginda, Edle v. Draginda (edlerio žmona vadinama edle).

Iš edlerių giminės buvo kilęs vienas embriologijos pradininkų Karl Ernst von Baer (, Карл Максимович Бэр) 1792–1876), Pabaltijo vokiečių kilmės rusų biologas, kurio pilna pavardė buvo Karl Ernst Ritter von Baer, Edler von Huthorn.

Kilmingųjų titulai